# PRAVILA PROGRAMA VJERNOSTI

## ****Članak 1****. Priređivač

Priređivač nagradne igre je Violeta d.o.o., Obrež Zelinski 55, 10380 Sveti Ivan Zelina, OIB 62874063131.

## ****Članak 2. Trajanje Programa vjernosti****

Program vjernosti provodi se od 20. lipnja 2024. do 3. srpnja 2024. u svim Bipa prodavaonicama na području Republike Hrvatske.

## ****Članak 3. Svrha Programa vjernosti****

Program vjernosti priređuje se u cilju promidžbe Priređivača.

## ****Članak 4. Način sudjelovanja u nagradnoj igri****

Za sudjelovanje u Programu vjernosti potrebno je u vrijeme trajanja Programa vjerosti kupiti bilo koje Violeta artikle iz baby – Double care asortimana u minimalnom iznosu od 30,00 EUR u bilo kojoj Bipa prodavaonici.

Broj računa potrebno je prijaviti ispunjavanjem obrasca na Internet stranici <https://doublecare.violeta.com/>

(potrebno je upisati broj računa, ime i prezime, ulicu i kućni broj, poštanski broj, mjesto,  
kontakt broj mobitela i e-mail adresu).

Originalni račun, kao dokaz o kupovini, potrebno je sačuvati do kraja Programa vjernosti te na zahtjev Priređivača predočiti pri podizanju nagrade. Svaki sudionik može sudjelovati u Programu vjernosti neograničen broj puta s različitim brojevima računa. Svaki pojedini račun može biti iskorišten samo jedanput. U slučaju da račun s istim brojem bude ponovno poslan od strane iste ili druge osobe (s istog ili drugog broja mobilnog telefona) ta će prijava biti proglašena nevažećom.

## ****Članak 5. Pravo sudjelovanja u nagradnoj igri****

U nagradnoj igri imaju pravo sudjelovati svi potrošači koji udovoljavaju uvjetu iz Članka 4., osim zaposlenika tvrtki Violeta d.o.o. i Bipa d.o.o. kao ni članovi njihove uže obitelji.

## ****Članak 6. Nagradni fond****

Nagradni fond sastoji se od: 20 x drvenih kuhinjica, 20x mjesečnih zaliha vlažnih maramica i slikovnica do isteka zaliha.

## ****Članak 7. Izvlačenje i objava dobitnika****

Izvlačenje dobitnika održat će se 8. srpnja 2024. u sjedištu Priređivača.

Izvlačenje će biti provedeno uz pomoć računalne aplikacije, metodom slučajnog odabira.

Izvlačenje dobitnika nadzirat će tročlana komisija te će se o tijeku izvlačenja voditi zapisnik. Komisija će provjeriti je li dobitnik sudjelovao u nagradnoj igri sukladno ovim pravilima. U slučaju da se njegova prijava proglasi nevažećom nagrada će biti podijeljena sljedećem izvučenom sudioniku koji ima pravo na nagradu.

Imena svih dobitnika bit će objavljena u roku od 8 dana od izvlačenja na Internet stranici http://doublecare.violeta.com/.

## ****Članak 8****. Preuzimanje nagrada

Nagrada se ne može zamijeniti za novac. Preuzimanjem nagrade prestaju sve daljnje obveze Priređivača Programa vjernosti prema dobitniku. Dobitnici će o dobitku biti obaviješteni u roku od 8 dana od izvlačenja. Dobitnici moraju preuzeti nagradu u roku od 30 dana od dana primitka obavijesti o dobivenoj nagradi, uz predočenje identifikacijske isprave.

Ako dobitnici nagrade ne podignu u tom roku, bit će ponovno obaviješteni i nagrade će moći podignuti u roku od 15 dana od dana primitka dodatne obavijesti. Ako dobitnik nije u mogućnosti osobno preuzeti svoju nagradu može je preuzeti od strane dobitnika ovlaštena osoba, također uz predočenje identifikacijske isprave. Ako je dobitnik maloljetna osoba, nagradu mogu, uz predloženu odgovarajuću dokumentaciju u njegovo ime preuzeti njegovi roditelji ili skrbnici. Sudjelovanjem u ovoj nagradnoj igri sudionici se slažu da, ako postanu dobitnici nagrada, njihove osobne podatke: ime i prezime, adresu, sliku i slično Priređivač može koristiti u promocijske svrhe bez naknade i prethodne suglasnosti dobitnika te da se oni mogu objaviti u tiskanom, zvučnom, slikovnom i video materijalu.

## ****Članak 9. Ostale odredbe****

Priređivač ne odgovara za nepotpune i neispravne prijave. Priređivač i osobe koje sudjeluju u provođenju Programa vjernosti ne odgovaraju za moguću štetu, koja bi mogla proizlaziti iz nagrada ili pogodnosti.

Odluka Priređivača o svim pitanjima vezanim uz nagradnu igru odnosno primjenu ovih pravila konačna je i obvezuje sve sudionike.

## ****Članak 10. Rješavanje pritužbi i valjanost pravila****

**Sve pritužbe i reklamacije rješava Priređivač. U slučaju osnovanih pritužbi Priređivač se obvezuje u što kraćem vremenu ispraviti nedostatke i o tome obavijestiti sudionika odnosno ako je to potrebno i ostale sudionike.**

U slučaju spora između Priređivača i sudionika ovog Programa vjernosti nadležan je Općinski građanski sud u Zagrebu.